StL Data File Viewer - CodeProject 10,747,780 members (75,433 online) Sign in
Last Visit: 31-Dec-99 18:00 Last Update: 21-Jul-14 23:15Refresh1234 Next » Beplan jou kombuis slim | rooi roseBeplan jou kombuis slim | rooi rose
Beplan jou kombuis slim
Of jy jou eie kombuis ontwerp, of die hulp van ’n professionele beplanner inroep, soos Easylife Kitchens – beplan deeglik. Hier is ’n paar wenke om jou kombuis slim te beplan.
Deur Cornel Dunn
Om ’n nuwe kombuis vir jou huis te kies kan baie opwindend wees, maar terselfdertyd duur en tydrowend. Om ’n styl te kies of ’n ontwerper te huur, kan besluite wees wat ernstige oorweging kort. Byvoorbeeld, wil jy die spasie net as kook-area gebruik of gaan dit ook as eetkamer dien? Hier is ’n paar goed wat jy moet oorweeg voordat jy jou kombuis begin beplan.
Dink aan loodgieterwerk en verhitting
Gaan jy bestaande pype gebruik of moet jy dit vermeerder? As jy beplan om ’n eiland met ’n wasbak in jou ontwerp te gebruik, sal jy ’n loodgieter moet kry. Maak ook seker die elektriese bedrading is in plek voor die vloer gelê word. Beplan deeglik waar jy kragproppe gaan benodig. Dit is ’n goeie idee om jou wasmasjien en skottelgoedwasser naby ’n wasbak te plaas om sodoende loodgietersfooie minimaal te hou.
Oorweeg die beligting
Beplan die beligting deeglik. Sekondêre beligting soos fokusligte bokant jou kook- en voorbereidingsareas is altyd ’n goeie idee.
Verlang jy gladde moderne oppervlaktes, ’n eiland of dalk baie ekstra pakruimte? Beplan vooruit.
Jou keuse van styl vir jou kombuis is baie persoonlik. Maak ’n plakboek van kombuise wat jou inspireer. Kry ook monsters van oppervlaktes, verf en materiaal.
Om die absolute maksimum uit jou spasie te kry, oorweeg die hulp van ’n professionele kombuisontwerper soos Easylife Kitchens. Hulle ondervinding en ervaring sal aan jou opsies bied waaraan jy waarskynlik nie self sou dink nie.
Kombuisontwerpers sal ook al die informasie van nuwe produkte hê.
Belê in die beste werkoppervlaktes wat jy kan bekostig. Graniet en soliede hout is goeie keuses.
Maak seker jou kabinette is van ’n goeie kwaliteit. Dun raamwerke sal nie lank hou nie. Jy benodig 15 mm deurlopend.
Almal kan nie duur houtdeure bekostig nie. Kry die soortgelyke voorkoms met gelamineerde hout.
Koop slim met toebehore. ’n Goeie stoof en yskas is van optimale belang. Los liewer die koffiemasjien en wynverkoeler.
Om dit self te doen, is moontlik, maar ’n professionele maatskappy sal jou baie tyd, geld en kopsere spaar.
Sjef se droom
Intieme kuier kombuis
Easylife Kitchens | easylifekitchens.co.za
Lees ook: Skep jou droomkombuis!
Blindings en hortjies